Ο **Αχμέντ Μοχάμεντ Αγκ Αμανί** (Ahmed Mohamed ag Hamani, 1942-) είναι πολιτικός από το Μαλί. Υπηρέτησε ως πρωθυπουργός από το 2002 ως το 2004.

Βιογραφία
---------

Γεννήθηκε το 1942 στην Γκουντάμ. Έγινε τεχνικός σύμβουλος του υπουργού Σχεδιασμού το 1975. Λίγα χρόνια αργότερα, στις 7 Ιανουαρίου 1978 έγινε υπουργός αρμόδιος για την Εποπτεία των Εταιρειών και των Κρατικών Επιχειρήσεων.Εν συνεχεία ανέλαβε υπουργός Τύπου και Τηλεπικοινωνιών στην κυβέρνηση που διορίστηκε στις 28 Ιουνίου 1979 και υπουργός Σχεδιασμού στην κυβέρνηση που ανέλαβε στις 2 Νοεμβρίου 1980. Στην κυβέρνηση εκείνη έγινε το ισχυρότερο μέλος της κυβέρνησης μετά τον πρόεδρο (και υπουργό Άμυνας) Μούσα Τραορέ. Στη συνέχεια έγινε υπουργός Αθλητισμού, Τεχνών και Πολιτισμού στις 31 Δεκεμβρίου 1984 και μετά υπουργός Μεταφορών και Δημοσίων Έργων από τις 6 Ιουνίου 1986 ως τις 20 Ιανουαρίου 1987, οπότε ανέλαβε ύπατος αρμοστής του Οργανισμού για την Ανάπτυξη του Ποταμού Σενεγάλη, θέση στην οποία παρέμεινε ως το 1992. Το 1993 ξεκίνησε διπλωματική καριέρα, καθώς διορίστηκε πρεσβευτής στο Μαρόκο από τον πρόεδρο Αλφά Ουμάρ Κοναρέ. Στο αξίωμα εκείνο υπηρέτησε επί ένα εξάμηνο, για να γίνει πρεσβευτής στο Βέλγιο, στην Ολλανδία, στο Ηνωμένο Βασίλειο, στο Λουξεμβούργο και στην Ευρωπαϊκή Ένωση.

Διορίστηκε πρωθυπουργός από τον πρόεδρο Αμαντού Τουμανί Τουρέ στις 9 Ιουνίου 2002. Η κυβέρνηση του Τουρέ, ο οποίος ορκίστηκε πρόεδρος μετά τη νίκη του στις εκλογές εκείνης της χρονιάς, σχηματίστηκε στις 14 Ιουνίου. Ο αρχικός του διορισμός θεωρήθηκε ότι ήταν σε υπηρεσιακή βάση. Μετά τις βουλευτικές εκλογές επαναδιορίστηκε στην πρωθυπουργία στις 12 Οκτωβρίου 2002 και μια νέα κυβέρνηση διορίστηκε στις 16 του μηνός. Έπειτα από εντολή του Τουρέ, υπέβαλε την παραίτηση της κυβέρνησής του στις 28 Απριλίου 2004. Τον διαδέχθηκε στην πρωθυπουργία ο Ουσμάνι Ισούφι Μαϊγκά.

Παραπομπές
----------

1. ↑  Ανακτήθηκε στις 20  Ιουνίου 2019.
2. ↑  Ανακτήθηκε στις 1  Σεπτεμβρίου 2022.
3. 1 2 3 4  *Jeuneafrique.com*/jeune\_afrique/article\_jeune\_afrique.asp?art\_cle=LIN11053normmelleit0 "« Énormément de choses ont changé depuis la présidentielle »", *Jeuneafrique.com*, 11-5-2003 (Γαλλικά).
4. 1 2 3 4 5  "Nomination du nouveau chef du gouvernement et du nouveau Secrétaire général de la présidence: La garde rapprochée se met en place"[*νεκρός σύνδεσμος*], *L'Essor*, 11-6-2002 (Γαλλικά).
5. ↑  "Aug 1979 — Election of National Assembly — Government Reorganization — Annulment of Sentences for Corruption", *Keesing's Record of World Events*, Volume 25, August, 1979 Mali, page 29789.
6. ↑  "Nov 1980 — Government Reorganization — Student Unrest — Sentences in Corruption Trial", *Keesing's Record of World Events*, Volume 26, November, 1980 Mali, page 30556.
7. 1 2 3  "Démission du gouvernement: la voie ouverte au remaniement"[*νεκρός σύνδεσμος*], *L'Essor*,29-4-2004 (Γαλλικά).
8. ↑  "Le nouveau gouvernement du Mali"[*νεκρός σύνδεσμος*], *L'Essor*, 17-10-2002 (Γαλλικά).
9. ↑  "Ousmane Issoufi Maïga nommé Premier ministre : style direct, expérience éprouvée"[*νεκρός σύνδεσμος*], *L'Essor*, n°15196, 30-4-2002 (Γαλλικά).

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ahmed Mohamed ag Hamani  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |